
Број: 05-96-32/2023
Датум: 17.07.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „КЕСО ПРОМЕТ“ д.о.о. Зворник, за издавање еколошке дозволе за ПЈ Бензинска пумпа Тршић која се налази у насељу Тршић, град Зворник, од 08.06.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „КЕСО ПРОМЕТ“ д.о.о. Зворник, ЕКОЛОШКА ДОЗВОЛА за ПЈ Бензинска пумпа Тршић који се налази у насељу Тршић, град Зворник, на грађевинској парцели означеној као к.ч. број: 3386 и 3387 К.О. Тршић. 
2. Опис активности и постројења за које се издаје еколошка дозвола:
Предметни објекат бензинске пумпе се налази са десне стране магистралног пута М-19 Зворник- Бијељина. Објекат је намјењен за трговински промет нафте и нафтних деривата са пратећим садржајима. Предметни објекат се састоји из сљедећих цјелина:
· Објекат бензинске пумпе
· Продавница са острвом и мокрим чвором
· Четири канцеларије – на спрату
· Острво са пумпним аутоматима за истакање горива са надстрешницом
· Четири укопна резервоара за бензин и дизел гориво, укупне запремине 90 000 l
· Један укопни резервоар за ТНГ, капацитета 10 000 l
3. Инвеститор „КЕСО ПРОМЕТ“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „КЕСО ПРОМЕТ“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.

· Адекватном организацијом рада спречити стварање гужве и застоја. 
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.
· Смањити на најмању могућу мјеру емисије загађујућих материја у ваздух уз примјену најбоље расположивих технологија. 

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа. 

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· Вакуум систем мора бити обезбијеђен непропусним вентилом помоћу кога је могуће утврдити процуривање на цјевоводном разводу. 

· Цјевоводни развод под притиском мора бити снабдјевен аутоматским системом за заустављање пумпе у случају цурења. 

· Веза аутоцистерне и цријева за претакање као и веза цријева са отвором за претакање на резервоару мора бити апсолутно непропусна. 

· Да би се елиминисала опасност од истакања потребно је вршити истакање под строгом контролом руковаоца. 

· Према најбољим расположивим техникама (БАТ) препоручује се уградња еколошких пуњача који врше поврат пара приликом претакања горива. Набављати најчистије врсте горива одговарајућег квалитета према важећем Правилнику. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Да би се смањило присуство буке и прашине извршити озелењавање свих слободних површина брзо растућим зеленилом и украсним биљкама а посебно уз границу са сусједним парцелама.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде из пословног простора одводити у септичку јаму која треба да задовољава услове прописане Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Одржавање септичке јаме вршити у складу са Правилником.
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са Правилником.
· Редовно одржавати сливнике, решетке и одводне канала ка сепаратору уља, тако да се обезбиједи њихова потпуна исправност и функционалност. 

· Минимум два пута годишње вршити чишћење сепаратора на основу Уговора са овлаштеним оператером. 

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 
· Површинске воде са манипулативних површина бензинске станице путем сливника и и сливних решетки уводити у сепаратор масти и уља на локацији.
· Прање подова у пословном објекту вршити искључиво сухим поступком.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· У случају акцидентних ситуација просипања горива мазива, уља и сличних средстава потребно је одмах извршити посипање пијеска (апсорбента) те прикупљање и санацију површине на којој се десило пролијевање.
· На платоу претакалишта поставити метално буре са средством за упијање нафтних деривата (пијесак, пиљевина) за случај акцидентних ситуација просипања горива.
· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери за складиштење свих врста отпада на локацији морају бити јасно означени типом и нивоом опасности. 

· Забрањено је мјешање опасног и неопасног отпада на локацији. 
· Спријечити расипање или пролијевање отпада, ширење прашине, буке, мириса и других емисија.
· Мјешани комунални отпад одлагати на локацији у одлагати у намјенске контејнере. Коначно збрињавање обавља се од стране надлежног конуналног предузећа са Уговором.
· Спречити неконтролисано расипање отпада.
· Два пута годишње у сарадњи са овлаштеним оператером вршити чишћење и пражњење сепаратора и септика. 
· Поставити упозоравајуће табле са упутама и забранама. 
· Одлагање насталог чврстог комуналног отпада треба се вршити селективно у за то предвиђене пластичне посуде (папир или картон, пластика, метал, стакло које би биле смјештене на простору предвиђеном за одлагање чврстог комуналног отпада у оквиру предметне парцеле) до коначног преузимања, транспорта и депоновања. 

· Простор предвиђен за привремено одлагање насталог отпада мора испуњавати све услове према законским и подзаконским актима из области управљања отпадом. 

· Опасни отпад као што су: употребљени апсорбенс, крпе за брисање, заштитна одјећа као и други опасни отпад класификован као такав, одлагати у намјенске контејнере и посуде које осигуравају безбједно чување и преношење опасног отпада. 

· Обезбједити намјенско затворено буре за опасан отпад (контаминирани апсорбент, зауљене крпе, пуцвала итд.) поставити или у затворен простор или испод надстрешнице на чврстој подлози.
· Водити евиденцију продукованих врста отпада. 
· Поштовати и проводити мјере и активности прописане  Планом управљања отпадом. 
· Инвеститор је дужан склопити Уговоре о збрињавању свих врста отпада у сарадњи са овлаштеним предузећем, а у складу са законским и подзаконским актима из области управљања отпадом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 
	Шифра
	Назив отпада

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 05
	Садржај сепаратора уље/вода

	13 05 02*
	Муљеви из сепаратора уље/вода

	13 05 06*
	Уља из сепаратора уље/вода

	13 05 07*
	Зауљена вода из сепаратора уље/вода

	13 05 08*
	Мјешавина отпада из коморе за отпад и сепаратора уље-вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01 01
	Папирна и картонска амбалажа

	15 01 02
	Пластична амбалажа

	15 01 04
	Метална амбалажа

	15 01 07
	Стаклена амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 02* 
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	15 02 03
	Адсорбенти, филтерски материјали, крпе за брисање и заштитна одјећа другачији од оних наведених у 15 02 02

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 03
	Остали општински отпад

	20 03 01
	Мијешани комунални отпад

	20 03 04
	Муљеви из септичких јама


  Напомена: Опасни отпад у Каталогу отпада има ознаку звијездице (*)
            3.3.4.   Мјере заштите у случају инцидентних ситуација

У случају пожара потребно је предузети сљедеће мјере:

· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Мобилисати снаге и средства.
· Активирати ватрогасне јединице.
· Обезбједити несметан приступ објектима (за ватрогасну службу и сл.).
· Извршити спашавање људи и материјалних добара.
У случају земљотреса  потребно је предузети сљедеће мјере:
· У рашчишћавању рушевина и спасавању људства и материјалних добара треба да учествују сви запослени радници, а када је потребно и мјештани из непосредне околине.
· Транспортни путеви унутар и ван пословних простора требају бити видно обиљежени  као и  који излази омогућавају брзо напуштање пословних простора.
· Омогућити извлачење и превожење повређених ван зоне рушења, гашење евентуалних пожара и извлачење материјалних добара.
            3.3.5.   Мјере након затварања постројења
· Сав настали чврсти и течни отпада уклонити са локације. У случају уклањања опреме (резервоара и дјелова инсталација) са локације водити рачуна да не дође до испуштања штетних материја у земљиште и површинске воде, као ни других материја које могу негативно утицати на квалитет вода и водених екосистема.
         3.4. Инвеститор, „КЕСО ПРОМЕТ“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела 2:  Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 

          4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 3: Дозвољене граничне вриједности параметара у отпадним водама које се могу испуштати у површинске воде
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Сулфати
	
	200

	Хлориди
	
	250

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


         4.3. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12) и Правилником о превентивним мјерама за безбиједан и здрав рад у простору угроженом експлозивном атмосфером („Службени гласник Републике Српске“, број 79/11). 

Радовно вршити провјеру емисије експлозивних гасова на мјесту точења, одушним цијевима и резервоарима и ниво загађујућих материја  у ваздуху,  мјерењем концентрације прашине.

Табела 4. Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела 5. Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


Табела 6. Гранична вриједност, толерантна вриједност и граница толеранције 

Бензен

	Календарска година


	Гранична вриједност 
	Граница толеранције
	Толерантна вриједност

	
	         5 µg/m3


	3 µg/m3
	8 µg/m3


Табела 7. Максимално дозвољене концентрације 

Толуен

	Седам дана
	               0.26 mg/m3


Табела 8. Циљна вриједност 

Бензо(а)пирен

	Календарска година
	               1 ng/m3


5. Мониторинг
         Одговорно лице „КЕСО ПРОМЕТ“ д.о.о. Зворник, дужно је спроводити мониторинг загађујућих материја у периоду важења еколошке дозволе на сљедећи начин:
5.1.   Мониторинг буке 
Мониторинг нивоа буке вршити по жалби грађана или по налогу еколошког инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
5.2.    Мониторинг ваздуха
Мониторинг квалитета ваздуха - концентрацију прашине и емисију  експлозивних гасова вршити једном годишње. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12) .
 5.3.   Мониторинг  воде 

Мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима  за испуштања отпадних вода у површинске воде („Службени гласник РС“, бр. 44/01).
 5.4.   Мониторинг земљишта

Мониторинг земљишта вршити у случају акцидента или по налогу надлежног еколошког инспектора извршити анализу земљишта од стране овлашћене лабораторије према Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број 82/21).
5.5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „КЕСО ПРОМЕТ“ д.о.о. Зворник,  дана 08.06.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ПЈ Бензинска пумпа Тршић који се налази у насељу Тршић, град Зворник, на грађевинској парцели означеној као к.ч. број: 3386 и 3387 К.О. Тршић.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број: 600-Z-330/23 од јуна 2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-23-000 009 од 16.01.2023.год.

· Рјешење, Одјељење за просторно уређење, Општинска управа Зворник, број: 04-361-204/03 од 09.10.2003.год.

· Копија катастарског плана, Републичка управа за геодетске и имовинско – правне послове, ПЈ Зворник, број плана: 8, од 30.10.2019.год.

· Земљишнокњижни извадак, Републичка управа за геодетске и имовинско – правне послове, ПЈ Зворник, број: 21.21/714.3-1-1473/1 од 03.11.2017.год.
· Посједовни лист – препис број: 1073/7, Републичка управа за геодетске и имовинско – правне послове Бања Лука, ПЈ Зворник  број: 21.21-952.1-1-2792/2017 од 30.10.2017.год.

· Извјештај – еколошки мониторинг за отпадне воде „SISTEM QUALITA,S” Пале.
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 15.06.- 15.07.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

